Հայաստանում թավշյա հեղափոխությունն իմաստ չի ունենա առանց տնտեսական հեղափոխության` այսօր Փարիզում հայտարարեց Հայաստանի վարչապետ Նիկոլ Փաշինյանը՝ «Ֆրանսիայի ձեռնարկությունների շարժում» կազմակերպության անդամների հետ հանդիպման ժամանակ։ «Հայաստանում տեղի է ունեցել ոչ բռնի, թավշյա հեղափոխություն, և ես ուզում եմ ասել, որ սա ոչ միայն քաղաքական հեղափոխություն է, այլև արժեքների հեղափոխություն է, բայց նաև շատ կարևոր է ընդգծել, որ մեծ հաշվով այս հեղափոխությունն իմաստ չի ունենա, եթե մենք չկարողանանք հասնել տնտեսական հեղափոխության։ Այդ առումով հիմա իսկապես մեր հեղափոխության կարևոր շրջափուլում ենք և պետք է ապահովենք տնտեսական ճեղքում Հայաստանի Հանրապետության համար», - ասաց Փաշինյանը։